Document ID: /roh_data/filtered/fineweb-2-filterrobots_roh.jsonl.gz/7091

La PBD e la PCD discutan d'eventualmain fusiunar ad ina nova partida dal center. El haja in mandat da la suprastanza da cumenzar cun discurs, ha ditg il president da la PBD Martin Landolt a las gasettas da CH-Media. E quai haja el communitgà al president da la PCD, Gerhard Pfister.
Fundaziun il 2008
La PBD è vegnida fundada il 2008 suenter lur separaziun da la PPS. Silsuenter è la partida dentant adina vegnida pli flaivla. Tar las elecziuns naziunalas è la PBD anc vegnida sin 2,4% da las vuschs. En il parlament èn las partidas da la PCD, PBD e la PEV sa unidas tar ina fracziun dal center. Quella è suenter la PPS, la PS la terz ferma fracziun.
La suprastanza da la PBD vul cumenzar l'emna che vegn - cun ina retschertga tar ils commembers da la partida. Gia instradà avant curt in'enquista interna ha la PCD - tranter auter er davart in nov num da partida.
Sch'il giavisch dad ina fusiun exista tar omaduas partidas e tar la basa duai quella succeder uschè svelt sco pussaivel. Ins stoppia gia esser activ avant las elecziuns il 2023 ha ditg Landolt. Er cun la partida verd-liberala e la PEV sajan ins pronts da far discussiuns.